Muzeul Cărții și Exilului Românesc găzduiește până pe 3 iunie, expoziția de artă fotografică intitulată „Craiova mea iubită“. Expoziția este organizată de Primăria Municipiului Craiova, în colaborare cu Asociația Artiștilor Fotografi din România.
Expoziția cuprinde 35 de lucrări care prezintă în viziuni diferite frumusețile Cetății, surprinse de artiștii fotografi:
- Rucsandra Călin,
- Cristi Floriganță,
- Mihai Murărețu,
- Mircea Georgescu,
- Silviu Cristian Mirescu.
Expoziția „Craiova mea iubită” este deschisă zilnic, în intervalul orar 9.00 – 17.00, în salonul expozițional aflat la mansarda Muzeului Cărții și Exilului Românesc.